July 2, 2013 - Menings - 6 comments
Neelsie wil hierdie week 'n ernstige beroep doen op Afrikaners wat dag na dag en week na week hulle hardverdiende geldjies mors op koerante wat weier om die Volksmoord op ons mense te erken.
Die ideale situasie sou wees om elkeen te vra om nooit weer daardie publikasies te koop nie. Ongelukkig het die geskiedenis reeds bewys dat ons volk nie met standvastigheid hulle beginsels kan verdedig nie, soos die Woolworths debakel 'n paar maande gelede gewys het. As ons mense dan nie enduit kan volhard met dade van verset nie, vra ek dat julle wat steeds die liberale mediamonster voer en sterk hou, dit baie sterk oorweeg om ten minste vir een volle week geen geld te spandeer aan hierdie volksvyandige koerante en publikasies nie. Hoe moeilik kan dit nou wees? Spaar jou geld en hoor geen leuens. Klink vir Neelsie soos 'n winskoop!
Terwyl ons op die onderwerp is van geld vermorsing, en terwyl Neelsie vra dat ons mense beginselbesluite moet neem, is dit heel aanvaarbaar dat elke regdenkende volksgenoot sy finansiële ondersteuning aan SARU summier stopsit. Die rugbybase reken mos dat daar nie 'n Volksmoord aan die gang is nie, en steeds dra die einste volk wat uitgemoor word by tot daardie rugbybase se vet salarisse. Kan 'n mens nou dommer kry as 'n Afrikaner wat sy eie ondergang finansier?
Ons moet aksies begin ondersteun wat ons eie mense se lot eerste stel. Ek het die afgelope week op 'n bladsy afgekom op Bakkiesblad met die naam "Boikot Naspers! Genoeg is genoeg!".Op hierdie blad kan mens ook die volle lys Naspers publikasies sien. Ons mense word in so mate gebreinspoel, dat hulle selfs vyande geword het van mense en idees wat hulle in die verlede gesteun het. Met al hierdie negatiewe woelinge onder haters van die Boere-Afrikanervolk, moet ons die geleentheid aangryp om meer mense bewus te maak van goeie dinge waarmee opregte Boeremense tans besig is. Voorbeelde hiervan is hierdie e-koerant wat jy tans lees, die VVK en die Boere-Afrikanervolksraad se werksaamhede, volkseie ondernemings en talle ander aksies wat landwyd aangepak word om ons voortbestaan te verseker.
Met donker wolke wat al hoe digter saampak oor ons koppe, moet ons alles in ons vermoë doen om voor te berei op die ergste. Dit sou behels dat ons en ons gesinne selfverdedigingsopleiding moet ondergaan, ons moet elke oomblik van elke dag verwag om volgende op die Volksmoordlys te verskyn-'n terroris se grootste en belangrikste wapen is die element van verrassing, verwag jy hom, ontneem jy hom van daardie wapen. Ons is nasate van mense wat baklei het vir reg en geregtigheid. So sal ons die vroue en kinders en mans en seuns wat die grootste opofferings vir ons gemaak het, se nagedagtenis eer deur ook vandag te stry vir daardie selfde eerbare redes.
Moenie verder mislei word deur liberaliste wat glo die rëenboognasie kan werk nie, want dit kan nie! Bly wakker, bly veilig tot ons mekaar weer raaklees en raakskryf.
Arnold July 2, 2013 at 6:49 pm
Die Afrikaner is van nature goedgelowig, en bly glo en hoop dat hierdie vlaag moorde en aanvalle van verbygaande aard is.
Daar is Afrikaners wat hierdie waarskuwings ter harte neem, maar die meeste wil glo dat dit net met ander mense gebeur.
Daar gaan en sal miskien eers samewerking kom as jy sien dat die bure rondom jou nie meer met jou is nie.
Fiona Nell July 3, 2013 at 9:25 am
Ek hou van mense wat skerp is soos Neelsie.
Ek stuur die Vryburger wat ek kry op email uit na my familie en vriende , sodat hul die ware jacob kan lees, nie die leuns wat die koerante vertel nie.( ek koop ook nie meer die huisgenoot nie wat hul is een en die Selfde )
Dit maak my hart so seer om te sien hoe ons ou Volkie uit gemoor word en onder druk word, maar tog is daar mense wat nie WIL / BELANGSTEL om te sien wat huidiglik gebeur met ons Volkie nie.
Dit bewys net weer eens hoe dom kan Afrikaners wees, om n klomp Verraaiers (rugbybase en n klomp ander) se gatsakke vol te stop en ons eie kele af te sny, dit is al hierdie klein dingetjies wat n mens nie raak sien of aan dink totdat Neelsie sy sê gesê het nie.
Alette July 4, 2013 at 5:28 am
Bakgat idee Neelsie.
My koerant aankope, TV kyk en tydskrifte het al drie jaar terug gestop.(DIE GEMORS AT HUL AS FEITE VOOR GEE HET MY M…R "gestrip"). Ek luister slegs na nuus op radio pta. Weet jy hoeveel kan jy doen met die stilte en tydtot jou beskikking? Brood bak beskuit bak koffie ekstrak maak koekies bak brei hekel tuinwerk (groente plant) inle natuurlike medisyne brou (wat werk) naaldwerk doen……….
Nee wat ons twee oues is beter af sonder die massa media se leuns en blatante veroordeling van die klein volkie.
Kordaat Neelsie July 5, 2013 at 10:25 am
Ai Fiona, jy streel my ego.
Ons is in 'n reuse stryd om oorlewing gewikkel. Binne daardie raamwerk word oorlewing van ons taal, kultuur en geskiedenis saamgevat. Daar is (on)gelukkig slegs 'n handjievol regdenkendes oor in ons volk. 'n Groot deel van ons mense is nie noodwendig liberaliste nie, maar vee hulself wel af aan enige waarhede soos die huidige Volksmoord en dat deelname aan kommunistiese verkiesings doelloos is. Dan praat ek nie eers van die groep Afrikaners wat ly aan die afwyking wat gekoppel is aan liberalisme nie. Hierdie mense sal met jou stry totdat jy hulle met feite konfronteer, dan ignoreer hulle jou liewer.
Ons moet egter aanhou stry vir dit waarin ons glo, selfs al is 90% van ons mense polities oningelig en selfs in baie gevalle polities breindood.
DuP du Plessis July 5, 2013 at 11:51 am
Verw: "Ons moet egter aanhou stry vir dit waarin ons glo, selfs al is 90% van ons mense polities oningelig en selfs in baie gevalle polities breindood."
Ek stem saam oor die "aanhou stry" en selfs oor die 90% wat "polities oningelig" is, maar diegene wat hulself met die sportgod, party-politiek en liberalisme tot "breindood" gedryf het, is lank nie meer ons mense nie. Vir hulle is selfs 'n "feite konfrontasie" futiel, want hulle sal daardie feite aan die vyand gaan verkwansel vir 'n Judas-loon.
Maar baie dankie dat ons hier saam langs mekaar in die Vryburger loopgraaf kan lê, met die manne (en veral ook die vroue) hier rondom ons, sien ek kans vir enige breindood barbaar wat die Boerevolk probeer te na kom.
Johan Bloem July 5, 2013 at 2:21 pm
…ons volk nie met standvastigheid hulle beginsels kan verdedig nie….
…ten minste vir een volle week nie geld te spandeer aan hierdie volksvyandige koerante en publikasies nie…..
Kan 'n mens nou dommer kry as 'n Afrikaner wat sy eie ondergang finansier?
En in aansluiting tot Dup hierbo.
Ek kry toe skielik so 'n koue rilling toe Dup praat van breindood! Ek het onlangs verwys na 'n breinlose individu en ek is aangespreek en ernstig vermaan en sommer ge-etiketeer as sou ek 'n slegte naam het. Dankie vir 'n slegte naam onder 'n spul waarvan ek om goeie rede, nie deel wil wees nie!
Ja Dup, hulle is lankal nie meer ons mense nie. Was hulle ooit?
Die uitverkoping aan die vyand vir 'n Judas-loon gaan nie net oor eie gewin nie. Hulle siele is ook lankal uitverkoop op die "vroomheidsmark".
'n Goeie vriend het 'n tyd gelede op hierdie blad 'n opmerking gemaak dat die tyd vir optrede nog nie aangebreek het nie. Ek sal maar aanbly tot daardie tyd om die geskarrel te aanskou!
Neelsie, hulle finansier nie net hulle eie ondergang nie, hulle werk daaraan! Gelukkig word hulle uitgeken.